‘যে নির্বাচনী খেলা চলছে, তার ফলাফল ঢাকায় বসে নির্ধারণ করা হচ্ছে’
বিএনপির স্থায়ী কমিটির সদস্য নজরুল ইসলাম খান বলেছেন, 'আজকে যেই নির্বাচনী খেলা চলছে, সেই খেলার ফলাফল ঢাকায় বসে নির্ধারণ করা হচ্ছে। আগামী ৭ তারিখে শুধু সেই ফলাফল ঘোষণা করা হবে।'
আজ শনিবার সকালে সাভারের জাতীয় স্মৃতিসৌধে বিজয় দিবসে শ্রদ্ধা নিবেদন শেষে সাংবাদিকদের সঙ্গে আলাপকালে তিনি এসব কথা বলেন।
তিনি বলেন, 'আমরা এই নির্বাচনী খেলা বন্ধের দাবি জানাই এবং জনগণ যেন এই খেলায় অংশগ্রহণ না করে সেই অনুরোধ জানাই।'
নজরুল ইসলাম বলেন, 'আমরা অনুরোধ জানাই যারা এই নির্বাচনের সঙ্গে জড়িত তাদের মধ্যে গঠনতন্ত্র ও মানবিক মূল্যবোধ থাকবে এবং তারা এই অন্যায় অনাচারের সঙ্গে নিজেদের যুক্ত করবেন না।'
তিনি বলেন, 'এরশাদের সামরিক স্বৈর শাসনের বিরুদ্ধে নয় বছর লড়াই করে, বেগম খালেদা জিয়া সংসদীয় গণতন্ত্র প্রতিষ্ঠা করেছিলেন। আজকে আবার সেই মহান মুক্তিযুদ্ধের সুবর্ণ ফসল গণতন্ত্রকে হত্যা করা হয়েছে। আজ কোনো গণতন্ত্র নাই।'

বিএনপির স্থায়ী কমিটির সদস্য নজরুল ইসলাম খান বলেছেন, 'আজকে যেই নির্বাচনী খেলা চলছে, সেই খেলার ফলাফল ঢাকায় বসে নির্ধারণ করা হচ্ছে। আগামী ৭ তারিখে শুধু সেই ফলাফল ঘোষণা করা হবে।'